אהרן אבן חיים (השני)

הרב אהרן אבן חיים (השני; סביב ה'ש"ץ, 1630 - י"ב בתמוז ה'תמ"ח, 1688) היה פוסק הלכה, דיין בחברון ואב בית הדין של איזמיר במאה השבע עשרה.
 קורותיו 
נולד לרבי דוד, ככל הנראה בחברון. נכדו של רבי אהרן אבן חיים ה'קרבן אהרן'.ראו: שפיגל, מוריה רפג, עמ' כג. ראו הלכות קטנות דף סט, מהדורת ונציא תס"ד. סבו מצד אימו היה רבי אליעזר בן ארחא.ראו: לב שלמה סימן כא. לימים שימש כדיין בחברון, והתגורר בה לפחות עד שנת תל"ח.ראו: בניהו, דור אחד בארץ, עמ' רצב. סביב שנת ה'ת"מ יצא לשליחות לאזור הבלקן, והתמנה לרב האי כיוס. התכתב בהלכה עם חכמי טורקיה ומצרים, כדוגמת הרב מרדכי הלוי (דרכי נעם), רבי יצחק אלגזי,ראו לדוגמה שו"ת רבי יצחק אלגאזי סימן כד. רבי שמואל פינטו,ראו: שפיגל, מוריה רפג עמ' כט. הרב שלמה הלוי (לב שלמה), עם האחרון שימש בדיינות בטורקיה. ככל הנראה, מאוחר יותר שימש כאב בית הדין של איזמיר.כפי שתיארוהו אחריו, כאב"ד איזמיר, כדוגמת הרב ישראל יעקב אלגזי בספרו שארית יעקב סוף פרשת עקב. וברכי יוסף אה"ע יג, י. אחת מפסיקותיו המרכזיות, היא שהקראים לא אוסרים את היין במגעם. פסיקותיו ההלכתיות ששרדו הובאו בדברי האחרונים, כדוגמת הברכי יוסף.ראו למשל ברכי יוסף אה"ע יג, י.

נהרג ברעידת האדמה בי"ב תמוז ה'תמ"ח, באיזמיר. על מצבתו נכתב שהיה "הדיין המצוין הרב הכולל".ראו: אהרן פריימן, ענייני שבתי צבי, עמ' 142. בהגיע שמועת הריגתו לסלוניקי, הספידו רבי אהרן הכהן פרחיה.בגדי כהונה דרוש לה.

 חיבוריו 
 תשובות ופסקים - מפוזרים בכתבי יד, ובספרי חכמי זמנו.
  קונטרס שמות הגיטין - נדפס בסוף ספר הלכות קטנות. לא ברור אם חיברו ממש או שהוא הרחבה של חיבור של סבו בעל הקרבן אהרן.
 פירוש מקיף על עין יעקב - כתב יד.שם הגדולים, ערך 'עין יעקב'. 

 הערות שוליים 

קטגוריה:איזמיר: רבנים
קטגוריה:חברון: רבנים
קטגוריה:אבות בתי דין
קטגוריה:אנשי היישוב הוותיק ילידי ארץ ישראל
קטגוריה:אנשי היישוב הוותיק ילידי ארץ ישראל במאה ה-17